Harlekiinihuulikala

Harlekiinihuulikala (Choerodon fasciatus) on huulikala.

Koko ja ulkonäkö 
Harlekiinihuulikala kasvaa luonnossa noin 30 cm pitkäksi, akvaariossa se jää yleensä alle 20-senttiseksi. Se on valkoisen ja oranssin pystyraitainen ja sen evissä on turkoosinsininen reunus. Sukupuolia on vaikea erottaa toisistaan. Poikaset muistuttavat muuten aikuisia, mutta niillä on evissään hämäys-silmäkuviot. Kalan vanhentuessa sen pyrstöpuoli muuttuu tummemmaksi.

Alkuperä 
Näitä kaloja elää Tyynenmeren länsiosassa Taiwanilta Australiaan.

Käyttäytyminen 
Kaikki harlekiinihuulikalat ovat aluksi naaraita. Parven voimakkain naaras muuttuu koiraaksi. Toisin kuin monet muut huulikalalajit, ne eivät kaivaudu yöksi hiekkaan. Akvaariossa ne jättävät yleensä pitkäaikaiset asukkaat rauhaan, mutta voivat luulla uusia rapuja ja jopa pikkukaloja ruoaksi.

Ravinto 
Harlekiinihuulikalat syövät kovakuorisia selkärangattomia, kuten rapuja. Akvaariossa niille annetaan lihapitoista ruokaa, mielellään pilkottuja äyriäisiä. Krillit pitävät niiden värit kirkkaina.

Lähteet 

Meriakvaariokalat
Huulikalat